PM cares ફંડમાં ડોનેશન: દેશ તથા સમાજની સેવા કરવાની તક ઉપરાંત મળશે આવકમાંથી 100% મુક્તિ અને બચી શકે છે મોટો ટેક્સ - Tax Today\nPM cares ફંડમાં ડોનેશન: દેશ તથા સમાજની સેવા કરવાની તક ઉપરાંત મળશે આવકમાંથી 100% મુક્તિ અને બચી શકે છે મોટો ટેક્સ\nઇન્કમ ટેક્સ કાયદા હેઠળ વિવિધ રોકાણો બાબતે ઇન્કમ ટેક્સમાંથી કપાત મળતી હોય છે. ઇન્કમ ટેક્સ કાયદાની કલમ 80C હેઠળ 150000/- સુધીની કાપાતો કરદાતા લેતા હોય છે. આ ઉપરાંત મેડીકેલેમ માં રોકાણ કરી વધારાની 25000 થી 50000 ની કપાત પણ કરદાતાઓ લેતા હોય છે. પણ આ કાપતો ની મર્યાદાઓ પુર્ણ થતાં કરદાતાઓ નો સામાન્ય પ્રશ્ન હોય છે કે હવે ટેક્સ બચાવવા શું કરી શકીએ???\nકરદાતાઓ માટે COVID-19 ની આ મુશ્કેલ સ્થિતિ કરદાતાઓ માટે એક વધારાના વિકલ્પ લઈ ને આવી છે. ભારત ના પ્રધાનમંત્રીએ COVID-19 ની પરિસ્થિતી માટે લોકો દેશની આ મુશ્કેલ પરિસ્થિતિમાં મદદ રૂપ થઈ શકે તે માટે PMCares (Prime Ministers Citizen Assistance and Relief in Emergency Situations Fund) નામક એક ફંડ શરૂ કર્યું છે. આ ફંડ માં 1 રૂ. થી માંડી ને કોઈ પણ રકમ સુધીનું દાન કરદાતા આપી શકે છે. દાન માં આપેલ રકમ આવકમાંથી સંપૂર્ણ પણે બાદ મળશે. આમ, આ દાન આપવાથી સમાજ ની સેવા પણ થશે તથા એ રકમ ઉપર ટેક્સ ભરવામાંથી મુક્તિ પણ મળશે. આ ફંડમાં કરેલ દાન કરદાતા પોતાની જરૂરિયાત મુજબ નાણાકીય વર્ષ 2019 20 અથવા 2020 21 માં બાદ લઈ શકશે. જે કરદાતાઓ નો થોડી આવક વધવાના કારણે ઇન્કમ ટેકસ ના ઊંચા સ્લેબ માં જતાં હોય, કલમ 87A નું રિબેટ જતું હોય તેવા કરદાતાઓએ આ ફંડ માં દાન આપવાનો વિકલ્પ જરૂર પસંદ કરવો જોઈએ. PM Cares ફંડ માં કરેલ દાનની રકમ આવકમાંથી 100% બાદ મળશે. આ ઉપરાંત સામાન્ય રીતે ટ્રસ્ટ ને આપવામાં આવતું દાન એ કુલ આવકની 10 % ની મર્યાદામાં બાદ મળતું હોય છે. પરંતુ PM Cares ફંડ માં આપવામાં આવતા દાનને કોઈ મર્યાદાનો બાધ નથી. કોઈ કરદાતા પોતે 30% ના સ્લેબમાં વેરો ભરવા જવાબદાર હોય તો તે 10000/- રૂ નું દાન આપે દેશ તથા સમાજ ની સેવા ઉપરાંત 3000/- રૂ જેટલી ટેક્સ ની બચત પણ કરી લેશે.\nઆમ, અમે અમારા અખબાર ના માધ્યમ દ્વારા વાંચકો ને ટહેલ નાંખીએ છીએ કે PM Cares ફંડ માં ઉદાર હાથે ફાળો આપી તમારો ટેક્સ પણ બચાવો.\nનાગરિકો આ ફંડ માં દાન આપવા નીચેની વિગતો છે.\nName of Bank and Branch State Bank of India, New Delhi Main Branch\nઆપના દ્વારા આપવામાં આવેલ PM cares નું દાન અમને ટેક્સ ટુડે ના વોટ્સ એપ નંબર 9924121700 ઉપર મોકલો અમે આ નામ અમાર ઓનલાઈન પોર્ટલ ઉપર પ્રસિદ્ધ કરીશું.\nટેક્સ ટુડે ની પહેલ પર PM Cares Fund મા દાન આપનાર:\n1. કેતન શાહ બરોડા. 5000/-\nTags: PM Fund, PMCARES\nPrevious 20 લાખ ની રકમ બેન્ક માંથી ઉપાડો છો??? તો થઇ શકે છે TDS: કલમ ૧૯૪ N મા આવેલો ફાઈનાન્સ એકટ ૨૦૨૦ નો મહત્વ નો સુધારો: વાંચો આ વિશેષ લેખ\nNext જી.એસ.ટી. રિટર્ન ની મુદતમાં વધારો કરતાં નોટિફિકેશન બહાર પાડવામાં આવ્યા, કંપોઝીશન માટેની અરજીની તારીખ માં પણ કરવામાં આવ્યો વધારો: વાંચો આ નોટિફિકેશનોને સરળ ભાષામાં


મ્યુનિ. કોર્પોરેશનની દબાણની કામગીરીને લીધે પલળવું પડશે!\nશુક્રવારે શહેરમાં ધોધમાર વરસાદ પડતાં દાળવડાં ખાવા ગઈ. દાળ‌વડાં લેવા લાઈનમાં ઊભી હતી ત્યાં એક દંપતી વાત કરી રહ્યું હતું કે, કોર્પોરેશનની દબાણની કામગીરીને કારણે હવે પલળવું પડશે. આ વાત સાંભળીને મને આશ્ચર્ય થયું. જેથી મેં તેમને પૂછ્યું કેમ આમ કહો છો? તો તેમણે કહ્યું, બેન! પહેલા તો રેઇનકોટ વગર નીકળ્યા હોઈએ અને વરસાદ પડે ત્યારે દુકાન કે ગલ્લાનાં શેડ નીચે ઊભા રહી જતા અને પલળવાથી બચી જતાં હતા. પરંતુ, કોર્પોરેશને દબાણની કામગીરી ચાલુ કરી છે તેમાં દુકાનો આગળ બનાવેલાં શેડ પણ હટાવી લીધા છે. જેથી વરસાદથી બચવા ઊભા રહેવાની જગ્યા ન હોવાથી પલળ્યા સિવાય છૂટકો નથી.\nઅમદાવાદીઓનાં નસીબમાં એનું એ જ ‘ખાડો ખોદે કોઈ અને તેમાં પડે કોઈ’\nઅ મદાવાદમાં વરસાદ પડ્યો નથી કે ભૂવા પડવાનું શરૂ થઈ જાય છે. ગોમતીનગરમાં ભૂવો પડતા હું ત્યાંની સ્થિતિ જોવા ગઈ તો બે મિત્રો વાતો કરી રહ્યા હતા. એક જણાએ કહ્યું, દોસ્ત અમદાવાદમાં તો ‘ખાડો ખોદે તે પડે’ તે કહેવત બદલીને નવી ‘ખાડો ખોદે કોઈ અને પડે કોઈ’ તેવી કહેવત રાખવી જોઈએ. બીજા મિત્રે પણ લાગણી વ્યક્ત કરતા કહ્યું, શહેરમાં પડતા ભૂવાને કારણે રસ્તે જઈ રહેલી મોટરકાર કે ટૂ-વ્હીલર ક્યારે ભૂવામાં- ખાડામાં ખાબકે તે કહી શકાય નહીં. શુક્રવારે ધોધમાર વરસાદને કારણે અડધો ડઝન ભૂવા પડ્યા અને શનિવારે પણ ભૂવા પડ્યા છે. આગામી દિવસોમાં પણ ભૂવા પડશે તેવી શક્યતા નકારી શકાય નહીં. મ્યુનિ. અધિકારીઓના કથિત ભ્રષ્ટાચારને કારણે દર વર્ષે ચોમાસામાં ભૂવા પડે જ છે અને આ સ્થિતિ ક્યારેય નહીં સુધરે.\nભાજપના અગ્રણીઓનો પ્રવાહ જોઈ કોંગ્રેસના સભ્યો કિનારે બેઠા છે\nઅ મદાવાદ જિ. પંચાયતમાં કોંગ્રેસના સાત સભ્યો ભાજપમાં જોડાઇ ગયા બાદ સત્તા પરિવર્તન થયું હતું. જોકે સાત સભ્યોને વિવિધ સમિતીઓમાં સ્થાન પણ મળ્યું છે. પરંતુ સમિતીઓમાં સ્થાન નહીં મેળવી શકનાર ભાજપના સભ્યોમાં નારાજગીનું વાતાવરણ છે. ભાજપના અગ્રણીઓના પ્રવાહને જોઇ કોંગ્રેસના સભ્ય સાવધાની રાખી રહ્યા છે. સત્તા મળી હોવા છતાં સભ્યો છેવાડે રહેવામાં મુનાસીબ સમજે છે. ભાજપમાં સામેલ થઇ ગયા છે, પરંતુ રંગમાં ભળી ગયા બાદ પરિણામ કેવાં આવશે તે પ્રશ્ન મૂંઝવણભર્યો છે. જેથી હાલ સભ્યો કિનારે બેસી રાહ જોઇ રહ્યા છે.


Sunil Gavaskar's Comment On Virat Kohli, Anushka Sharma Cricket IPL 2020 | જ્યારે જ્યારે વિરાટની ગેમ બગડી, ટ્રોલર્સે અનુષ્કાની ગેમ બગાડવામાં કોઈ કમી ન રાખી, એવું યાદ નથી જ્યારે વિરાટની જીતનું શ્રેય અનુષ્કાને આપ્યું હોય - Divya Bhaskar\nSunil Gavaskar's Comment On Virat Kohli, Anushka Sharma Cricket IPL 2020\nવાત બરાબરીની:જ્યારે જ્યારે વિરાટની ગેમ બગડી, ટ્રોલર્સે અનુષ્કાની ગેમ બગાડવામાં કોઈ કમી ન રાખી, એવું યાદ નથી જ્યારે વિરાટની જીતનું શ્રેય અનુષ્કાને આપ્યું હોય\nએ દિવસે આવું પહેલી વખત થયું કે કોઈ ગેમને નબળી સાબિત કરવા માટે પ્લેયરની પત્નીને વચ્ચે ખેંચી લાવ્યાં, પત્નીને ભર્યા મેદાનમાં તેમના ખરાબ દેખાવ માટે જવાબદાર ઠેરવી\nઅને પુરુષોને વાંધો સ્ત્રી સાથે નથી, તેમને બોલતી, વિચારતી, સમજતી, કામ કરતી, લડતી અને જીતતી સ્ત્રીથી વાંધો છે\nપુરુષની ફરી એક વખત હાર થઈ છે. સ્ત્રી ફરી એક વખત નિશાના પર છે. વિરાટ કોહલીએ IPL મેદાનમાં કિંગ્સ ઈલેવન પંજાબના હાથે માર ખાધો છે. તે એક રન બનાવીને આઉટ થયો હતો, પરંતુ આ હારનું ઠીકરું ફરી એકવાર તેની પત્ની અને અભિનેત્રી અનુષ્કા શર્માના માથે ફોડ્યું છે. એવી જ રીતે જેવી રીતે પહેલાં પણ થતું હતું. જ્યારે જ્યારે વિરાટની ગેમ બગડી ત્યારે ત્યારે ટ્રોલર્સે અનુષ્કાને જવાબદાર ઠેરવવામાં કોઈ ખામી નથી રાખી.\nજોકે એનાથી ઊલટું, જો વિરાટ કોહલી જીતે તો એનું શ્રેય તેની પત્નીને ક્યારે આપવામાં આવ્યું હોય એવું યાદ નથી. આ કહાણી શરૂઆતથી શરૂ કરીએ, ત્યાંથી નહીં જ્યાંથી ટ્રોલ્સ અને સુનીલ ગાવસ્કરની કહાણી ખતમ થાય છે, ત્યાંથી જ્યાંથી તેમની શરૂઆત નથી થતી.\nનવેમ્બર,2014, ઈન્ડિયા-શ્રીલંકા વન-ડે ઈન્ટરનેશનલ\nવિરાટ કોહલીની ત્રીજી વન-ડે ઈન્ટરનેશનલ મેચ હતી શ્રીલંકા વિરુદ્ધ. આ મેચમાં તેની 32મી અડધી સદી અને વન-ડે ઈન્ટરનેશનલમાં 6000 રનનો વિશ્વ રેકોર્ડ પૂરો થયો. આ પહેલાં આ રેકોર્ડ હાશિમ અમલાના નામે હતો. કોહલીની અડધી સદીથી ભારત મેચ જીત્યું હતું. અનુષ્કા શર્મા એ વખતે મેચમાં હાજર ન હતી. ટ્રોલર્સ ચૂપ હતા, કમેન્ટેટર બોલી રહ્યા હતા, પણ અનુષ્કા વિશે નહીં.\nકોહલીએ 2008માં પોતાની એક દિવસીય ઈન્ટરનેશનલ શરૂઆત કરી અને 2011માં પહેલી ટેસ્ટ મેચ રમી હતી. વન-ડેમાં 43 અને ટેસ્ટમાં 27 સદી ફટકારી ચૂક્યો છે.\nડિસેમ્બર,2014 ઈન્ડિયા-ઓસ્ટ્રેલિયા ટેસ્ટ મેચ, મેલબોર્ન\nવિરાટ કોહલીએ તેમની ત્રીજી ટેસ્ટ મેચમાં નવમી સેન્ચુરી પૂરી કરી અને 169 રનનો રેકોર્ડ બનાવ્યો. આ તેમનો અત્યારસુધીનો સૌથી વધુ રનોનો રેકોર્ડ છે. અનુષ્કા એ દિવસે ક્રિકેટ સ્ટેડિયમમાં હાજર રહી હતી. ટ્રોલર્સ ચૂપ હતા, કમેન્ટેટર બોલી રહ્યા હતા, પણ અનુષ્કા વિશે નહીં.\nએપ્રિલ,2015, રોયલ ચેલેન્જર્સ બેંગલોર-સનરાઈઝ હૈદરાબાદની મેચ\nવિરાટ કોહલીએ 37 બોલ પર 41 રન બનાવ્યા, ચાર ચોગ્ગા, છ છગ્ગા. દરેક છગ્ગા પર સ્ટેડિયમમાં બૂમો પડાતી હતી, કોમેન્ટેટર વાહ વાહ કરી રહ્યા હતા. અનુષ્કા શર્મા એકવાર ફરી સ્ટેડિયમમાં હાજર, ટ્રોલર ચૂપ.\nશું આ એક સંજોગ છે કે જ્યારે વિરાટ કોહલીના બેટથી ફટાકારાયેલો બોલ ઊછળીને આકાશ સુધી જાય છે, આકાશમાંથી રનો અને રેકોર્ડનો વરસાદ થાય છે, ક્રિકેટનો દીવાનો દેશ જીતના ઉત્સાહમાં ડૂબી જાય છે, અનુષ્કાનું ટ્વિટર પર કોઈ નામ સુધ્ધાં નથી લેતું. ન સ્ટેડિયમમાં કોમેન્ટરી કરનારા અનુષ્કાનું નામ લે છે.\nપરંતુ ગત ગુરુવારે તો જાણે અનુષ્કા પર ટ્રોલર્સનો વરસાદ થઈ ગયો. મહાન ક્રિકેટર સુનીલ ગાવસ્કર હતા. મેચ ચાલી રહી હતી, તેઓ માઈક હાથમાં લઈને કોમેન્ટરી કરી રહ્યા હતા. વિરાટની બેટિંગનો જાદુ ન ચાલ્યો તો કહ્યું, તેમણે લોકડાઉનમાં માત્ર અનુષ્કાના બોલ પર પ્રેક્ટિસ કરી છે.\nસુનીલ ગાવસ્કર માટે લાઈવ કોમેન્ટરી પહેલી વખત નહોતી, ન તો પહેલી વખત તેમણે કોઈની ગેમને આ રીતે જોઈ હતી, પરંતુ એ વખતે આવું પહેલી વખત બન્યું જ્યારે કોઈ ગેમને નબળી સાબિત કરવા માટે તેઓ કોઈની પત્નીને વચ્ચે ખેંચી લાવ્યાં હોય. આ પહેલાં ક્યારે આવું નથી બન્યું કે કોઈના અંગત જીવન, અંગત સંબંધ, તેની પત્નીને ભર્યા મેદાનમાં જવાબદાર ઠેરવવામાં આવી હોય ખરાબ પ્રદર્શન માટે.\nઅનુષ્કાએ પણ વળતો જવાબ આપ્યો, જેવું તે દર વખતે કરે છે. જેવું દરેક સ્ત્રીએ કરવું જોઈએ. અનુષ્કાએ કહ્યું, એ વાત તો સાચી છે કે તમારી કોમેન્ટ યોગ્ય ન હતી, પરંતુ હું જાણવા માગીશ કે તમારા મગજમાં કોઈના ખરાબ પ્રદર્શન માટે તેની પત્નીને જવાબદાર ઠેરવવાનો વિચાર કેવી રીતે આવ્યો. આટલાં વર્ષોથી તમે દરેક ખેલાડીની ગેમ પર ટીકા કરતાં તેમના અંગત જીવનનું સન્માન કર્યું છે.\nતમને નથી લાગતું કે એટલું જ સન્માન અમને પણ મળવું જોઈએ. નક્કી તમારી પાસે ઘણાં શબ્દો અને વાક્યો હશે મારા પતિની ગેમ પર ટીકા કરવા માટે અથવા તો તમારા શબ્દ ત્યારે જ પ્રાસંગિક હશે જ્યારે એમાં મારું નામ આવશે. આ વર્ષ 2020 છે અને હાલ પણ મારા માટે કંઈ બદલાયું નથી. ક્યારે તમે લોકો ક્રિકેટમાં મારું નામ ઢસડવાનું અને મારી પર ટિપ્પણી કરવાનું બંધ કરશો. તમે લેજન્ડ છો અને હું તમારું ખૂબ સન્માન કરું છું. હું બસ એ જ કહેવા માગતી હતી જે તમારી વાત સાંભળીને મને અનુભવાયું.\nશું આ વાંચીને તમને અનુભવાઈ રહ્યું છે કે જે કહેવાયું, એ યોગ્ય ન હતું અને તે અજાણે પણ નહોતું. એ એટલા માટે જ હતું કે પુરુષ સ્ત્રીઓમાં અંતર રાખે છે અને આવું તે સમજી વિચારીને નથી કરતા. એ લોકો આવું એટલા માટે કરે છે, કારણ કે એ આવા જ છે. તેમના મનમાં એવું છે કે તે જ શ્રેષ્ઠ છે. એ લોકો સાચું કરે છે અને જે પણ સારું થાય એ તેમના કારણે અને જો કંઈ ખોટું થાય તો એ કોઈ સ્ત્રીને કારણે.\nપુરુષો હંમેશાં આવું કહેતા આવ્યા હતા, 2020માં પણ કહી રહ્યા છે, સ્ત્રીઓ હંમેશાં જવાબ નહોતી આપતી, 2020માં આપી રહી છે અનુષ્કા પર આ પહેલી વખત પ્રહાર નથી થયો. જ્યારથી ભારતમાં આ રહસ્ય ખૂલ્યું કે વિરાટ અને અનુષ્કાની વચ્ચે કંઈક છે ત્યારથી વિરાટની દરેક નિષ્ફળતા અને અસફળતાનું ઠીકરું અનુષ્કા પર જ ફોડવામાં આવે છે. વિરાટ એક મેચ હારે તો ટ્વિટર પર ટ્રોલિંગ શરૂ થઈ જાય છે. કોઈ કહે છે, અનુષ્કા મનહૂસ છે, કોઈ કહે છે કે- તેની કાળી નજર લાગી ગઈ છે, કોઈ ક્રિકેટ બોર્ડને ભલામણ કરે છે કે અનુષ્કાની સ્ટેડિયમમાં એન્ટ્રી બેન કરી દો, કોઈ ભગવાનને પ્રાર્થના કરે છે કે આ ડાયન વિરાટનો પીછો છોડે. આવું બધું વચ્ચે પણ એકવાર થયું હતું.\nજે સમયે એવા ન્યૂઝ આવ્યા હતા કે બંને વચ્ચે બ્રેક-અપ થઈ ગયું છે. ત્યારે વિરાટે ક્રિકેટ ગ્રાઉન્ડ પર જોરદાર બેટિંગ કરી હતી. ટ્વિટર પર ત્યારે ફરી ટ્રોલ થવા લાગ્યું અને આ સફળતાનો સહેરો તેમના બ્રેકઅપના માથે બાંધવામાં આવ્યો. આવું પહેલીવાર થયું હતું કે દેશમાં ક્રિકેટ ફેન્સ કોઈ સેલિબ્રિટીના બ્રેક-અપની સોશિયલ મીડિયા પર ઉજવણી કરી હતી.\nસુનીલ ગાવસ્કરે બેંગલોરના કેપ્ટન વિરાટ કોહલી અને તેની પત્ની અનુષ્કા શર્મા પર એક ટિપ્પણી કરી હતી. ગાવસ્કરે કહ્યું હતું કે જાણે કોહલીએ લોકડાઉનમાં અનુષ્કાના બોલનો જ સામનો કર્યો છે.\nપરંતુ તમે ક્યારેય એવું વિચાર્યું છે કે આ દરેક નિંદાનું કારણ માત્ર અનુષ્કા સ્ત્રી હોવાના કારણે છે કે તે એક એવી સ્ત્રી છે જેની ઓળખ માત્ર એટલી નથી કે તે માત્ર મિસિસ વિરાટ કોહલી છે, કારણ કે કદી એવું નથી થયું કે મહેન્દ્ર સિંહ ધોની ખરાબ રમ્યો હોય અને તેની માટે ગાળો સાક્ષીને મળી હોય. આ ગાળો માત્ર અનુષ્કાને જ કેમ આપવામાં આવે છે.\nકારણ કે તેની ઓળખ માત્ર મિસિસ વિરાટ કોહલી જ નથી. તેણે તેના કામથી, અભિનયથી અને પોતાની મહેનતથી દુનિયામાં પોતાના માટે એક ખાસ જગ્યા બનાવી છે અને માત્ર અભિનેત્રી તરીકે જ નહીં, પરંતુ એક પ્રોડ્યુસર તરીકે પણ તેણે સાબિત કર્યું છે કે તેને સિનેમાની સમજ છે. તે સારી સ્ક્રિપ્ટને ઓળખી શકે છે. તે નવી પ્રતિભાને મોકો આપી શકે છે. પાતાલ લોકો, બુલબુલ, NH-10 જેવી ફિલ્મોનાં નામ તેની સાથે જોડાયેલાં છે. તે સ્ત્રી માત્ર શરીર નથી. તે મગજ, તર્કબદ્ધ સમજ અને સંવેદના પણ છે.\nઅને પુરુષોને પ્રોબ્લેમ આ વાતનો જ છે. તેમને સ્ત્રીથી પ્રોબ્લેમ નથી હોતો, તેમને બોલતી, વિચારતી, સમજતી, કામ કરતી, લડતી, જીતતી અને આગળ વધતી સ્ત્રીથી પ્રોબ્લેમ છે. અનુષ્કા જો માત્ર મિસિસ કોહલી હોત તો લોકો તેની સુંદરતાનાં વખાણ કરતાં થાકતાં ન હોત. તેની મજાક ન ઉડાવત, તેના પર વિવાદાસ્પદ ટિપ્પણી ન કરત.\nઅને શું અનુષ્કા એકલી એવી સ્ત્રી છે જેને હંમેશાં ટાર્ગેટ કરવામાં આવે છે, કારણ કે તેની પાસે મગજ છે? યાદ છે હિલેરી ક્લિન્ટન, જ્યારે તે માત્ર બિલ ક્લિન્ટનનાં પત્ની હતા અને બિલ ક્લિન્ટનનું કોઈની સાથે અફેર થયું ત્યારે તેઓ બિચારી પણ હતાં અને દુઃખિયારી પણ હતાં, પરંતુ જ્યારે તેમની ઓળખ માત્ર મિસિસ ક્લિન્ટન ન રહી અને તેઓ ઓબામાની સરકારમાં સિનેટમાં સામેલ થઈ, રાષ્ટ્રપતિપદનાં દાવેદાર બન્યાં, ત્યારે મીડિયા અને સોશિયલ મીડિયાએ બિલ ક્લિન્ટનના બધા દોષ તેમના માથે નાખી દીધા. એવું કહેવામાં આવ્યું કે જે સ્ત્રી પતિને ના સાચવી શકી તે દેશ શું સાચવશે.\nઅભિનેત્રી ગુલ પનાગના પતિએ કાશ્મીર પણ ટિપ્પણી કરી તો ટોલર્સ ગુલ પનાગ વિશે જેમ-તેમ બોલવા લાગ્યા હતા. ગુલની છબિ તો બોલી શકે તેવી સ્ત્રીઓમાં છે. જોકે પુરુષોને કદી ટાર્ગેટ કરવામાં નથી આવતા, ભલે પછી તે બોલી શકે એવા હોય કે ન હોય.\nક્યારેય એવું સાંભળ્યું છે કે અનુષ્કાની ફિલ્મ ફ્લોપ થઈ અને એ માટે વિરાટ કોહલીને ગાળો પડી હોય. હિલેરી ચૂંટણી હારી ગયાં હોય અને જનલાએ ક્લિન્ટનને બોયકોટ કર્યા હોય. અત્યારે પણ ડ્રેગ્સ કેસમાં દીપિકા પાદુકોણ નિશાના પર છે તો રણવીર સિંહનું ક્યાંય નામ પણ નથી. લોકોને અનુરાગ કશ્યપ પર ગુસ્સો છે તો લોકો નફરત તેમની દીકરી આલિયા પર કાઢી રહ્યા છે. એનાથી ઊંધું ક્યારેય નથી થતું.\nવિરાટ જીતે ત્યારે ક્રેડિટ અનુષ્કાને નથી મળતી. અનુષ્કા હારે ત્યારે જવાબદારી વિરાટની નથી હોતી. સ્ત્રીને જ દરેક ખરાબ પરિણામની જવાબદાર માનવામાં આવે છે. સારું કશું એના ભાગે નથી આવતું, પુરુષ દરેક સારી બાબત માટે હકદાર હોય છે. ખરાબ કંઈ પણ થાય તો તેના માટે તે જવાબદાર નથી હોતો. દુનિયા હંમેશાં એવી જ સ્ત્રીઓને ખરાબ માને છે જેની કોઈ ઓળખ હોય અને જેના મોઢામાં જીભ હોય.


અપનાવો લીંબુનો આ નાનકડો ઉપાય અને જાણો તેના અઢળક લાભ - Laughing Gujju\nHome / ઉપયોગી ટીપ્સ / અપનાવો લીંબુનો આ નાનકડો ઉપાય અને જાણો તેના અઢળક લાભ\nલીંબુથી પાચન વ્યવસ્થામાં સુધારો થાય છે. સાથે સાથે પાચન શક્તિ સ્વસ્થ બનાવવામાં પણ લીંબુની મહત્વ પૂર્ણ ભૂમિકા હોય છે. લીંબુ શરીર માટે ખુબ જ ઉપયોગી છે. તે પેટના જુદા જુદા રોગને ટાળવામાં મદદરૂપ થાય છે. શરીરમાં કોલેસ્ટ્રોલના સ્તરને પણ નીચે રાખવામાં તેની ભૂમિકા ચાવીરૂપ હોય છે. વિટામિન એ, બી અને સીથી ભરપુર લીંબુ પેટ સાથે જાડાયેલા રોગને દુર રાખવામાં મદદરૂપ થાય છે.\nલીંબુમાં રહેલા પોટેશિયમ, આયરન, સોડિયમ, મેગ્નેશિયમ અને વિટામિન સી શરીની રોગ પ્રતિકારક ક્ષમતામાં વધારો કરે છે. સાથે સાથે એન્ટી ઓક્સીડેન્ટનુ કામ પણ કરે છે. સાથે સાથે શરીરમાં કોલેસ્ટ્રોલનુ સ્તર પણ ઘટાડી દે છે. રાત્રે સુતી વખતે લીંબુ પાણી પીવાથી પણ એસિડીટીની સમસ્યા દુર થાય છે. પેટમાં દુખાવો થવાની સ્થિતિ માં લીંબુ રસમાં આદુ નાંખીને પીવાથી રાહત મળે છે. ભોજન બાદ લીંબુ થોડાક પ્રમાણમાં લેવાથી પાચનક્રિયા ખુબ સારી રહે છે.\nપાણીમાં લીંબુ રસ મિલાવીને પીવાથી કિડની, આંતરડા અને ફેંફસાની કાર્યક્ષમતામાં વધારો થાય છે. સાથે સાથે પેટની સફાઇ કરવામાં તેની ભૂમિકા રહે છે. લીંબુના રસમાં મીઠુ નાંખીને પીવાથી પથરી પણ દુર થાય છે. અનેક અભ્યાસમાં દાવો કરવામાં આવી ચૂક્યો છે કે લીંબુ ખૂબ જ ઉપયોગી છે અને તેના લાભ પણ ખૂબ જ જંગી છે.\nઅભ્યાસમાં જણાવવામાં આવ્યું છે કે લીંબુમાં રોગપ્રતિકારક શક્તિનું પણ પ્રમાણ ખૂબ વધારે હોય છે જેથી ઇન્ફેક્શનની તકો પણ ઘટી જાય છે. લીંબુમાં એન્ટીબેક્ટેરીયલ અને એન્ટીવાયરલ તત્વો પણ રહેલા હોય છે જેના લીધે ફ્લુ અને શરદી ગરમી જેવી તકલીફથી પણ રાહત મેળવવામાં લીંબુની મહત્વ પૂર્ણ ભૂમિકા હોય છે. લેમન જ્યુસ પીવાની સલાહ તબીબો દ્વારા અભ્યાસના ભાગરૂપે આપવામાં આવી છે. લોહીને સ્વસ્થ બનાવવામાં પણ તેની ભૂમિકા હોવાનો દાવો નવા અભ્યાસમાં કરવામાં આવ્યો છે.\nશરીર માંથી ટોક્સીનના પ્રમાણને દૂર કરવામાં તેની ભૂમિકા રહેલી છે. લેમનનો ઉપયોગ આધુનિક સમયમાં કોસ્મેટીક ક્ષેત્રમાં પણ કરવામાં આવે છે. આનો ઉપયોગ એરોમાં થેરાપી માટે પણ થવા લાગ્યો છે. ફ્રેશનેશનો અનુભવ થાય તે માટે જુદી જુદી સારવાર માટે પણ તેનો ઉપયોગ થવા લાગ્યો છે.\nલીંબુનો નિયમિત ઉપયોગ કરવામાં આવે તો કેટલીક બિમારીને તો સરળતાથી ટાળી શકાય છે. જેમાં પથરીના ખતરનાક દુખાવાનો સમાવેશ થાય છે. આ ઉપરાંત કિટનીની તકલીફને પણ દુર કરી શકાય છે. કિડની ઉપરાંત આંતરડા અને ફેફસાની તકલીફને દુર કરવામાં પણ તેની ભૂમિકા રહેલી છે. મોટા ભાગનો રોગમાં તબીબો લીંબુની સલાહ જ આપે છે. ફુડ પોયઝનિંગના કેસમાં પણ લીંબુ અસરકારક સાબિત થઇ શકે છે.\nભોજન બાદ પણ લીંબુનો ઉપયોગ અસરકારક સાબિત થઇ શકે છે. કોલેસ્ટ્રોલના સ્તરને નીચે રાખવામાં તેની ઉપયોગી ભૂમિકા રહે છે. લીંબુને લઇને પહેલા પણ કેટલાક પ્રયોગો થયા છે. તમામના પરિણામો ખુબ સારા મળ્યા છે. બિમારીને ટાળવામાં લીંબુ આદર્શ સાબિત થાય છે. તે બાબતની ખાતરી મળી ગઇ છે. લીંબુનો વધારે ઉપયોગ કરનાર લોકો વધારે સ્વસ્થ રહે તે બાબત પણ સપાટી પર આવી છે.


ઉત્તર પ્રદેશમાં શેરડીની મિલોમાં પીલાણ સત્ર અંતિમ તબક્કામાં - ChiniMandi\nHome Gujarati Indian Sugar News Gujarati ઉત્તર પ્રદેશમાં શેરડીની મિલોમાં પીલાણ સત્ર અંતિમ તબક્કામાં\nઉત્તર પ્રદેશમાં શેરડીની મિલોમાં પીલાણ સત્ર અંતિમ તબક્કામાં\nબિજનોર: ઉત્તર પ્રદેશમાં 119 માંથી ઓછામાં ઓછી 95 ખાંડ મિલોમાં વર્તમાન પીલાણ સીઝન બંધ થઈ ગઈ છે. મીડિયા રિપોર્ટ્સ અનુસાર, શુગર મિલો દ્વારા શેરડીની રકમ હજુ ખેડૂતોને ચુકવવાની બાકી છે. આ બાકી લેણાં બાકી હોવાને કારણે ખેડુતો શેરડીના પાક બાદ વાવેલા અન્ય પાકની સંભાળ રાખવામાં અસમર્થ બન્યા છે. ડીઝલના વધતા ભાવ પણ ખેડુતો માટે મોટી ચિંતા છે, જેમણે જનરેટર અને ટ્રેક્ટરની મદદથી જમીનનું સિંચન કરવું પડે છે.\nટાઇમ્સ ઓફ ઈન્ડિયામાં પ્રકાશિત થયેલા સમાચાર મુજબ, આઝાદ ખેડૂત સંઘના રાષ્ટ્રીય અધ્યક્ષ રાજેન્દ્રસિંહે કહ્યું કે, સરકાર શેરડી સમયસર ચૂકવવામાં નિષ્ફળ ગઈ છે. ખેડુતો પાસે આગામી પિલાણ સીઝન માટે સારા શેરડીનો પાક ઉત્પાદન કરવા માટે પૈસા નથી. ડીઝલ અને ખાતરોના ભાવ પરિસ્થિતિને વધુ મુશ્કેલ બનાવ્યા છે. આ ઉપરાંત વીજળીના દરમાં પણ વધારો થયો છે. છેલ્લા કેટલાક વર્ષોમાં શેરડીના એસએપીમાં વધારો કરવામાં આવ્યો નથી. પીલાણ સત્ર સમાપ્ત થવા જઈ રહ્યું છે અને ચુકવણી હજી બાકી છે. સમયસર બાકી ચૂકવણી ન કરનારા મિલ માલિકો સામે સરકારે કડક કાર્યવાહી કરવી જોઈએ. સિંહે કહ્યું કે જો મિલ માલિકો આર્થિક મુશ્કેલીનો સામનો કરી રહ્યા છે, તો તેઓ લોન લઇ શકે છે. મિલોએ સેનિટાઈઝર ઉત્પાદન અને ગોળના વેચાણમાંથી ભારે નફો મેળવ્યો છે.


Article of Sambandh Na Ful by Rachna Samandar In Madhurima Magazine | આ વળાંક વિચિત્ર છે - Divya Bhaskar\nArticle Of Sambandh Na Ful By Rachna Samandar In Madhurima Magazine\nઆ વળાંક વિચિત્ર છે\nસૂના પડી ગયેલા બજારને જોવાનું ગમતું નથી. જાણે કે કોઈ ગંભીર બીમારીથી પીડાતા દર્દીને જોતા હોઈએ એવું લાગે. તેના માટે સમય અને દુઆઓ એ જ વિકલ્પ છે. બેચેની થવા લાગે છે. જાદુઈ લાકડી ફેરવી શકતા હોત અને તરત જ બધું લીલુંછમ થઈ જતું હોત તો કેવું સારું! પરંતુ વાસ્તવિકતા એ છે કે હજુ કળ વળતા વાર લાગશે. હજુ પ્રામાણિકતાની વધુ પરીક્ષાઓ આપવી પડશે. તેનાં પરિણામો લાઇનમાંથી બહાર આવીને જોઈશું તો દેખાશે.\nજે અત્યારે જોવા મળે છે તે અગાઉ કોઈ કસોટીકાળમાં જોવા મળ્યું નથી. અમુક દિવસ સુધી દુકાનો બંધ જોવા મળતી હતી, પણ અગાઉ ક્યારેય સમોસાં-કચોરી, જલેબી એમના એમ ઠંડાં પડી રહેલાં જોવા મળ્યાં નહોતાં. જાણે કે ભૂખને પણ શિખામણ આપી દીધી હોય કે થોડાક દિવસ સુધી હેરાન ન કરીશ હોં! હાલમાં આર્થિક તંગીના સમયે તંબુ તાણી દીધા છે?\nઆવો સમય તો અગાઉ કદી જોયો નહોતો કે મંદિરમાં બે બે દિવસ સુધી વાસી ફૂલ ચડાવેલાં રહ્યાં હોય. ક્યાંક કોઈની શ્રદ્ધા ડગમગી ગઈ છે, પણ એનો સંબંધ મંદિર સાથે નથી, પણ પરિસ્થિતિ સાથે છે.\nઅને બીજી બાજુ જુઓ, ફૂલ ખીલતાં અટકી નથી ગયાં. એ તો ઊગી જ રહ્યાં છે. ફળ પણ પાકી જ રહ્યાં છે. અને પાકને પણ પોતાની જરૂરિયાતો પૂરી કરવાની પડી છે. કુદરત સાથે જ ઊભી છે, પણ માણસ અનેક મૂંઝવણો વચ્ચે ઘેરાયેલો છે. નોટબંધીના કારણે લોકો ઘંટીના પડની વચ્ચે પિસાઈ રહ્યા છે અને ચકડોળની જેમ ચકરાવે ચડ્યા છે. બધું જ નવું લાગે છે. અટપટું લાગે છે.\nઆ ધુમ્મસ નવી ચમક લઈને આવશે. લાઇનો આ જ આશાનું પરિણામ છે. બજારોનો સન્નાટો થોડા દિવસ પૂરતો છે. આ સમય પણ વીતી જશે. બધાની ધીરજ જોતાં ગર્વ પણ અનુભ‌વાય છે, જે બધાનાં વર્તનમાં સ્પષ્ટપણે જોવા મળે છે. પણ શું કરવું? ધ્રૂજતા પગ પણ દેખાય છે. આ કશુંક નોંધાવવાનો સમય છે. જીવનમાં મોટા મોટા વળાંક આવે છે અને બધાએ નવી પરિસ્થિતિનો સામનો કરવો પડે છે, પરંતુ સમગ્ર દેશે પરીક્ષા આપવી પડે એવું ઓછું બનતું હશે. પેપર અઘરું નીકળ્યું છે, પરીક્ષાર્થી હિંમત નથી હારી ગયા. પરિણામ જોરદાર આવે તો મજા પડશે. દુઆ પણ એવી જ કરી છે.


“કર્ણ–કૃષ્ણ” માં કૃષ્ણનું પાત્રાલેખન\n‘કર્ણ-કૃષ્ણ’ ઉમાશંકર જોશીનું પ્રથમ પદ્યનાટક છે. ઈ.સ. ૧૯૪૪માં કવિએ સાત પદ્યનાટકનો સંગ્રહ ‘પ્રાચીના’ પ્રગટ કર્યો. તેમાં ડિસેમ્બર ૧૯૩૯માં રચાયેલું ‘કર્ણ-કૃષ્ણ’ મહાભારતનાં કથાનક પર આધારિત છે.\nઆ કૃતિનું વસ્તુ મહાભારતનાં ઉદ્યોગપર્વમાંના કર્ણોપનિવાદપર્વમાંથી લેવામાં આવ્યું છે. ઉમાશંકર જોશીએ આ કૃતિમાં દુર્યોધન સાથેની વિષ્ટિમાં શ્રીકૃષ્ણ નિષ્ફળ નીવડ્યા પછી પાછા ફરતાં કર્ણને પાંડવ-પક્ષે આવી જવાનું સમજાવવા પોતાના રથમાં બેસાડે છે – એ ક્ષણ લીધી છે. આ ક્ષણ સ્વાભાવિક રીતે સંવાદની ક્ષણ છે. રચનાના આરંભે જ રથમાં બિરાજમાન કર્ણ અને કૃષ્ણ જોવા મળે છે, અને જ્યાં કર્ણ રથમાંથી નીચે ઊતરે છે ત્યાં રચના પણ પૂરી થાય છે.\nકૃતિનો આરંભ કર્ણની ઉક્તિથી થાય છે. કર્ણ-કૃષ્ણમાં કેન્દ્રસ્થાને કર્ણનું પાત્ર છે. કર્ણના પાત્રે અને ચારિત્રે આપણા અનેક કવિઓને આકર્ષ્યા છે. પણ મહાભારતના આ પ્રસંગને ઉમાશંકર જોશીએ નવી-કેમકે પોતાની- દષ્ટિથી જોયો છે. અને કવિએ આલેખવા ધારેલા કર્ણના પાત્ર અને તેનાં જીવનના રહસ્યને સારો ઉઠાવ આપે છે કૃષ્ણનું પાત્ર. કૃષ્ણ જ કર્ણના પાત્રને ઊઘડવાની – વિકસવાની તક આપે છે. કૃષ્ણ વિશિષ્ટ અર્થમાં કર્ણ માટે ઉદ્દીપન વિભાવ જેવા બની રહે છે. કર્ણનો વ્યષ્ટિ-સમષ્ટિધર્મના એક અણનમ યોદ્ધા તરીકેનો સાક્ષાત્કાર કરાવવામાં જે રીતે કૃષ્ણ નિમિત્ત બને છે એ તો એમની વિશિષ્ટ કળા – કૃષ્ણલીલા છે !\nગુજરાતી સાહિત્યમાં મોટેભાગે કૃષ્ણની બાળલીલા, દાણલીલા, રાસલીલાનું આલેખન થયેલું જોવા મળે છે. તેમાં નટખટ, તોફાની, નંદલાલ, ગોપીનાથ કૃષ્ણનું સ્વરૂપ પ્રત્યક્ષ થાય છે. સંવાદ પણ બહુધા કૃષ્ણ અને ગોપીઓ વચ્ચેના નિરૂપાયા છે. પરંતુ ઉમાશંકર જોશીએ આ કાવ્યમાં કૃષ્ણનું બીજું જ સ્વરૂપ પ્રગટ કર્યું છે. એ સ્વરૂપ છે ધર્મપ્રાણ કૃષ્ણનું સ્વરૂપ. રસપ્રાણ એવા રસેશ્વર કૃષ્ણથી જુદા જ પૂર્ણ પુરુષોત્તમ, ધર્મગોપ્તા કૃષ્ણ અહીં પ્રત્યક્ષ થાય છે. આ સમગ્ર કૃતિમાં કર્ણ સાથેના સંવાદમાં કૃષ્ણ એક ચતુર આલાપક તરીકે પ્રગટ થાય છે.\nઅનિચ્છા છતાં કર્ણ કૃષ્ણના આગ્રહને વશ થઈને રથમાં બેઠો જણાય છે. જેમ મહાભારતકારે તેમ ઉમાશંકર જોશીએ પણ કર્ણની ઉદાત્તતા કૃષ્ણ સાથેના સંવાદમાં ઉપસાવવામાં ઔચિત્ય દર્શાવ્યું છે. કવિએ કર્ણમુખે કૃષ્ણ માટે પદ્મની અસરકારક ઉપમા પ્રયોજી છે. કર્ણકૃષ્ણનું એક રથમાં હોવું કેવું વિચિત્ર છે – તે સૂચવવાને જ સૂર્ય હસતો ન હોય જાણે ! જેમ સૂર્ય અને સોમ સાથે સાથે ન શોભે તેમ કૌરવ-પાંડવ પક્ષના બે ‘પ્રવીરો’ કૃષ્ણ અને પોતે એક રથમાં સાથે ન શોભે એમ જણાવતો કર્ણ કૃષ્ણને રથ થોભાવવા વિનંતી કરે છે :-\n“આજ્ઞા કરો, કૃષ્ણ ઉતારવા મને\nક્ષણેક થંભે રથ, દો અનુજ્ઞા,”\nત્યારે કૃષ્ણ કર્ણને સમજાવવા – પાંડવપક્ષમાં ખેંચવા હજુયે પ્રયત્ન કરવા માંગે છે. તેથી કૃષ્ણ કર્ણની –\n“આર્યાવર્તે આણ જેની યશસ્વી,\nએવા મહારાજ – “\nએ ઉક્તિની સાથે પોતાની ઉક્તિ જોડી સંવાદને પોતાને ઈષ્ટ એવી દિશામાં ખેંચી જાય છે કર્ણ – એવા મહારાજ – કહી ‘દુર્યોધન’ બોલે તે પહેલાં જ કૃષ્ણ ચતુરાઈથી\n“- ની ધર્મરાજને\nઆજે ભલી રીતથી ભેટ છો થતી,\nધર્મધ્વજાળા શિબિરે પાંડવોના.”\n- એમ કહી કર્ણનું ‘મહારાજ’ તરીકે સૂચન કરી, યુધિષ્ઠિર સાથેના તેના નૈકટ્યને ઉપસાવી આપે છે. અહીં નાટ્યગત પતાકાયોજનાનો લાભ કવિએ લીધો જણાય છે. કૃષ્ણ કુશળતાથી – મનોવૈજ્ઞાનિક ઢબે કર્ણના ચિત્તમાં કૌરવોને બદલે પાંડવો પ્રત્યે પક્ષપાત જગાવવા મથે છે. કૃષ્ણ પાંડવોની ‘પ્રીતિપ્રતીક્ષા’ નો નિર્દેશ કરે છે, કૌરવોના સહવાસને કારાગાર-નિવાસ જેવો વર્ણવે છે. વળી ‘શસ્ત્રે તેવો શાસ્ત્રમાંયે પ્રવીણ’ એમ કહી કર્ણની પ્રશંસા કરતાં કરતાં હળવેથી ‘કુન્તીજાયો પાટવીપુત્ર કર્ણ’ એમ કહી કર્ણના જન્મરહસ્યનો સ્ફોટ પણ કરી આપે છે. આમ, કૃષ્ણ કર્ણને પ્રથમ એના જન્મની સાચી હકીકત – ‘કુન્તીજાયો પાટવી પુત્ર કર્ણ’ – કહે છે. પણ તેર વર્ષો સુધી પોતે માતાને યાદ ન આવ્યો, એક જ નગર હસ્તિનાપુરમાં વસતાં છતાં એ કર્ણને – ‘એ ભારતે અદભુત માપ ધર્મનું !’ – લાગે છે. માતાએ પોતાનો ત્યાગ કર્યો એ ઘટનાથી હ્રદયમાં ભારે વેદના અનુભવતો કર્ણ ધર્મગોપ્તા કૃષ્ણને આમ –\n“અપૂર્વ આશ્વર્ય ન એ શું કૃષ્ણ ?\nએ ભારતે અદભુત માપ ધર્મનું !”\nમર્મવચન ઠીક સંભળાવે છે ત્યારે કૃષ્ણ પરોક્ષ રીતે કર્ણને કુંતીનો આ રહસ્યસ્ફોટ કરતાં જે ક્ષોભલજ્જા નડે તેનું સૂચન કરે છે. કૃષ્ણ કર્ણને કુંતાના તેના માટેના ઊંડા સ્નેહની પ્રતીતિ આપવા અર્જુન - કર્ણની સ્પર્ધા વખતે તે મૂર્છાવશ થઈ હતી એ વાતની યાદ આપે છે ને ત્યાં કર્ણનું હ્રદય ફરીથી હાલી ઊઠે છે. કર્ણ કૃષ્ણને ભાવપૂર્ણ વાણી નહિ પ્રેરવા વીનવે છે. કુંતીએ કર્ણનો ત્યાગ કર્યો તે માત્ર પંડને જ કલંકથી બચાવવા માટે નહિ, પરંતુ કર્ણને પણ કલંકથી બચાવવા માટે – એ વાત કૃષ્ણ કર્ણને સમજાવે છે. કૃષ્ણ કર્ણને અબોલ શિશુનો ત્યાગ કરતી માતાના હ્રદયની વેદનાની કલ્પના કરવા જણાવે છે. કૃષ્ણ કર્ણને કહે છે :\n“એ ક્રોધ, એ ચિત્તનું કાલકૂટ,\nસંતોનું એ પેય પીયૂષ પુણ્ય,\nપી જા, પી જા, કર્ણ, એ રોષ પી જા !\nજણનારાંના, કર્ણ, બે દોષ પી જા !”\n– આ શબ્દોમાં કૃષ્ણનો આર્તસ્વર કેવો વરતાઈ આવે છે ! કૃષ્ણ કુંતીનું લોહી, કુંતીનો ચહેરોમહોરો એનામાં ઊતર્યાનું જણાવી, યુધિષ્ઠિરાદિ સાથેની તેની સાહજિક ઘનિષ્ઠતાને ઉપસાવવા મથે છે, ને એમ કરતાં કર્ણ ભરી સભામાં એકાકિની દ્રુપદાત્મજાને જે કુવાક્યો સુણાવતો હતો તે પ્રસંગની યાદ આપે છે. કર્ણ દ્રૌપદીની યાદે વધુ ઉશ્કેરાય છે. ‘અભિજાત કન્યા’, ‘અભિજાત અર્જુન’ એમ કહી પોતાની કટુતા કર્ણ ઠાલવે છે. ત્યારે કૃષ્ણ દ્રૌપદી ને અર્જુન તરફનાં અસૂયા ને રોષને કુંતી તરફ – જેની તરફ કર્ણને ઊંડે ઊંડી પ્રીતિ છે. – વાળી લેવા મથે છે. ને એમ કરતાં દ્રૌપદી જે પહેલાં ન મળી તે હવે જયારે કર્ણ કૌન્તેય કે પાંડવ તરીકે પ્રગટ થશે ત્યારે તો અધિકારપૂર્વક તે પણ દ્રૌપદીના પાંડવલગ્નનો ભાગીદાર બનશે ને એમ દ્રૌપદીને પણ પામશે એ બતાવે છે. આમ, રાજનીતિજ્ઞ કૃષ્ણ બીજો દાવ અજમાવે છે. કર્ણને જ્યેષ્ઠ પાંડવ તરીકે ભારતના સામ્રાજ્યપદની, અંગરાજને બદલે ભારતસમ્રાટ થવાની તેમ જ તે જ કારણે દ્રોપદીના ભર્તા થઈને તેનાથી સેવાવાની તકની લાલચ આપે છે :\n“ક્રમેક્રમે તેવી જ સેવશે સુખે\nએ પંચના અગ્રજ જ્યેષ્ઠ કર્ણને.”\nમૂળ મહાભારતની કૃષ્ણની આ ઉક્તિ – ‘ષષ્ઠે ચ ત્વાં તથા કાલે દ્રૌપદ્યુપમિષ્યતિ.’ ૫, ૧૩૮, ૧૫. – ને ઉમાશંકર જોશીએ વધુ કલાત્મક રીતે અહીં ઉપયોગમાં લીધી છે. રામપ્રસાદ બક્ષી કૃષ્ણની આ ઉક્તિમાં સૂક્ષ્મ રીતે ઔચિત્યનો ભંગ જુએ છે. (‘ગુજરાતી’, ૨૪, ફેબ્રુઆરી, ૧૯૫૨, પૃ.૧૪૯ ) કૃષ્ણનો સફળ પ્રયત્ન એક દષ્ટિએ કૃષ્ણને એના સ્વધર્મમાંથી ચ્યુત કરાવનારોય લાગે, પરંતુ આવે વખતે ઔચિત્યના આગ્રહોમાંય વિવેક કરવાનો રહે. કૃષ્ણ છેવટે તો ધર્મપક્ષે હોવાથી જ પાંડવપક્ષને જિતાડવા મથે છે ને એમ કરતાં ક્યારેક ચાહીને વ્યાવહારિક ભૂમિકાએ કંઇક બાંધછોડ જેવું પણ કરી લેતા હોય છે. તેથી જ કૃષ્ણના કાર્યનું ઔચિત્ય તપાસતાં એક બાજુ આદર્શ ધર્મની વિભાવના, અને ધર્મને વ્યાવહારિક ભૂમિકાએ અવતારવામાં જરૂરી દક્ષતા – એ બેયનો યુગપત્ રીતે વિચાર કરવાનો રહે. કર્ણ કૃષ્ણના આ પ્રલોભનને સ્વીકારતો નથી. આ લાલચને પણ કર્ણ ઠોકર મારે છે. એને મતે\n“એકીસાથે દ્રૌપદીને ન શોભે\nભર્તાસ્થાને કર્ણ ને – ને કિરીટી.”\nઅને અર્જુન સાથે એકવાર તો તે લડી લેવા માગે છે. કર્ણ અર્જુન સાથે યુદ્ધ કરવા દઢસંકલ્પ છે અને તેથી કૃષ્ણ ‘અહો ! જનોની ચિર યુદ્ધશ્રદ્ધા !’ – એવો ઉદગાર કાઢે છે. કૃષ્ણની ધર્મ-શ્રદ્ધા દઢ છે. આથી ન હારતાં કૃષ્ણ ભેદનીતિ અજમાવે છે. મહાભારતકારે કૃષ્ણ દ્વારા સામ, દામ, અને દંડનો વિનિયોગ કરેલો તો ઉમાશંકર જોશીએ એમાં ચોથો ઉપાય ભેદ ઉમેર્યો છે. ભેદના ઉપાયરૂપે કૃષ્ણ કર્ણને ભીષ્મે તેનો તિરસ્કાર કર્યાની ઘટનાની યાદ આપે છે. કૃષ્ણ કર્ણને ‘મહારથી’ શબ્દથી સંબોધી, ભૂતકાળમાં દ્રોણ, ભીષ્મ જેવાથી તેની જે અવમાનના થયેલી તેની યાદ આપે છે અને એ રીતે ભેદના ઉપાયથી ભીષ્મથી કર્ણને છૂટો પાડવા મથે છે. ‘અર્ધરથી’ કહીને એનું અપમાન કરનાર કૌરવસેનાના અધિપતિ-ગાંગેય-ભીષ્મના હાથ નીચે રહી એ યુદ્ધ માણશે એ વાતની યાદ આપી કૃષ્ણ ટકોર કરે છે અને આમ કૌરવસેનાપતિએ કરેલા અપમાનના બહાના હેઠળ કૃષ્ણ કર્ણને કૌરવપક્ષમાંથી અલગ કરવા મથે છે; પણ આ ટકોરનો જવાબ ધનુષ્યની પણછના ટંકાર જેવો જ કર્ણ તરફથી આવે છે :\n“હું કૌરવોમાં રહી કૌરવોની\nગાંગેયથીયે કરું ઝાઝી રક્ષા,\nછે એ જ પ્રત્યુત્તર ભીષ્મયોગ્ય,\nઅને ન કે આજ બનું હું પાંડવ.”\nકૃષ્ણનો એ પ્રયત્ન પણ નિષ્ફળ જાય છે. એ પ્રયત્ન કર્ણને હીણા કુલ અંગેની પોતાની પરિસ્થિતિ પ્રત્યે સભાન કરે છે. કર્ણ કુજ્ન્મના કલંકને ભૂંસી નાખવા માગે છે. એ માટે એ કર્ણ રહીને ભીષ્મથીયે અદકું પરાક્રમ કરી પોતાની શ્રેષ્ઠતા સિદ્ધ કરવા મથે છે.\nપછી થાકીને કૃષ્ણ એને ટોણાં મારે છે. ઘા ઉપર ઘા લગાવે છે. કૃષ્ણ કર્ણની સંકલ્પદઢતા જુએ છે, એની સ્વત્વ માટેની સજાગતા જુએ છે. એની વ્યક્તિત્વનિષ્ઠા સામે કૃષ્ણ સમષ્ટિનો પ્રશ્ન ખડો કરે છે. તેઓ કર્ણને કહે છે :\n‘તું વ્યક્તિ આડે ન જુએ સમષ્ટિને.’\nકર્ણ આ અભિપ્રાયનો સચોટ રીતે પ્રતિકાર કરતાં કહે છે કે –\n‘સમષ્ટિના સત્યનું હુંય રશ્મિ.\nમનુષ્ય જે જન્મ થકી દુભાયાં\nતેનું રચું ઉજ્જ્વલ ભાવિ આજ હું.’\nકર્ણ કુજન્મના કલંકને ભૂંસી નાખવા માગે છે. એ માટે એને ‘પાંડવ’ થવું મંજૂર નથી. કર્ણ પોતાના સ્વત્વસ્થાપન માટેના સંકલ્પમાં સમષ્ટિહિત પણ જુએ છે. મુત્સદ્દી કૃષ્ણ છેલ્લી નીતિ – દંડનીતિ અજમાવે છે :\n“ પ્રિય, ત્યાં રણાંગણે\nન ચાલશે દ્યુતસભાનું કૂડ,\nપાસાની આડાઅવળી ભૂંડી કળા,\nપ્રત્યુત્તરો જ્યાં શરથી શરોના.”\nભાવની અહીં પરાકાષ્ઠા આવે છે. કર્ણ-કૃષ્ણના વાગ્યુદ્ધને શોભે તેમ સંવાદ પણ અહીં એના ઉચ્ચતમ સ્થાને ઔચિત્યથી સભર છે. પણ કર્ણ બહુ જ શાંતિથી, ઊંડાઊંડા ભાવભર્યા મનથી, આજન્મ યોદ્ધાને શોભે તેવા આત્મવિશ્વાસથી કૃષ્ણની ઉપરની ધમકીનો જવાબ આપી દે છે :\n“એ ભીતિ ના દંડની હોય કર્ણને.\nએ ભીતિ ? કે જીવનલ્હાણ ભવ્ય ?”\nઆમ કૃષ્ણ કર્ણને પાંડવપક્ષે લેવા સામ, દામ, ભેદ અને દંડ – એમ ચારે નીતિદાવ અજમાવી જુએ છે, પણ કર્ણ ઉપર એકેની કૃષ્ણધારી અસર થતી નથી. પરંતુ કૃતિના અંતે કૃષ્ણ કર્ણને રથમાંથી નીચે ઉતારી ભિન્ન માર્ગે સરતાં, કર્ણને ભારત મહારથ ખોટકાઈને થંભી ગયાનો અનુભવ થાય છે :\n“થંભી ઊભો ભારતનો મહારથ\nશો ખોટકાઈ અહીં કારમો ! ... અરે !’\nકર્ણની આ સ્વગતોક્તિમાં જ કૃષ્ણના પાત્રની – ચારિત્રની મહત્તા બહુ જ કલાત્મકતાથી ઉમાંશંકર જોશીએ વ્યક્ત કરી લીધી છે અને એ પણ કર્ણમુખે !\nમૂળ મહાભારતમાં પણ કર્ણ કૃષ્ણની સમજાવટને અનુકૂળ ન થતાં પોતાની દુર્યોધન માટેની નિમકહલાલી, પોતાનાં કુટુંબીજનો પ્રત્યેની સ્નેહનિષ્ઠા, યુધિષ્ઠિરાદિ પ્રત્યેની સન્માનબુદ્ધિ વગેરેને સાહજિક રીતે પ્રગટ કરે છે. કર્ણ કદાચ કૃષ્ણની ચતુરાઈ – મુત્સદીગીરી ને તે સાથે સાથે ઉદાત્ત ધર્મનિષ્ઠા – ઉભય સમજતો જણાય છે. તેથી કૃષ્ણની સમજાવટ કર્ણના શીલની કસોટીરૂપ જણાય છે અને કૃષ્ણની સમગ્ર સંવાદમાં તેથી જ એકંદરે તો પીછેહઠ દેખાય છે. એ પીછેહઠ સત્યોપકારક – સત્યનિષ્ઠ હોઈને જ કૃષ્ણના પાત્રને વધુ લાભકારક બની રહે છે. કૃષ્ણનો સામ, દામ, દંડ અને ભેદાદિ ઉપાયો દ્વારા કર્ણને પાંડવપક્ષમાં લાવવાનો પ્રયત્ન પણ કદાચ કર્ણને અપમાનભરી સ્થિતિમાંથી આમ તો ઉગારનારો છે, પણ તે પુરુષાર્થબળે નહિ પણ જન્મના અકસ્માતબળે; ને તેથી જ પ્રવીર, ધર્મજ્ઞ, શસ્ત્રજ્ઞ અને શાસ્ત્રજ્ઞ એવા કર્ણને એવો કૃષ્ણપ્રયત્ન માન્ય ન હોય એ દેખીતું છે.\nકૃષ્ણના મુખે કવિ મુત્સદ્દીની અદાથી શોભે એવી દલીલો મૂકે છે. કર્ણના સંકલ્પના કોટને તોડવાના – ડગાવવાના કૃષ્ણના એકાગ્ર પ્રયત્નો સમગ્ર કૃતિમાં રસપ્રદ રીતે નિરૂપાયેલા છે ને એ સામે કર્ણની અડગતા વધુ ને વધુ પ્રતીત થતી જાય છે. કૃષ્ણ લોભ, લાલચ, થોડીક ધમકી, થોડું મદને ઉત્તેજન આપવા જેવું કરે છે. કાવ્યના અંતમાં કૃષ્ણની વિદાય લઈ, એમનાથી વિખૂટો પડતો કર્ણ છેલ્લે\n‘ને જગ જોઈને આ\nહસી રહ્યો અંબરગોખ સૂર્ય.’\nએમ કહી વિરમે છે. અહીં સૂર્યનું – કર્ણપિતાનું હાસ્ય અર્થપૂર્ણ બની રહે છે.\nઉમાશંકર જોશીનું પ્રથમ પદ્યનાટક ‘કર્ણ-કૃષ્ણ’ તેમાંના સફળ પાત્રાલેખનને કારણે તથા તેમાં ગૂંથાયેલી ભાવનાને લીધે આકર્ષક છે. વિષ્ટિમાં નિષ્ફળ શ્રીકૃષ્ણ કર્ણને પોતાના રથમાં બેસાડીને તેને પાંડવોને પક્ષે મોવડી થવા સમજાવે છે; પરંતુ સ્વમાનશીલ અને સ્વત્વનો આગ્રહી કર્ણ જન્મ નહીં પણ પૌરુષ જ સન્માન પામે એ સિદ્ધાંતને જીવી બતાવવા, વિનાશ આવે તોપણ ભલે એમ ગણીને એ સમજાવટને સ્વીકારતો નથી. અણનમ કર્ણના પાત્રના રંગરેખા સમગ્ર કાવ્યને પ્રભાવિત કરે છે. કૃષ્ણ એ આગ્રહી મહારથીના હ્રદયને આર્દ્ર કરી શકે છે, પણ અંતે એની બુદ્ધિને નિશ્વલ જ અનુભવે છે. રાજ, સ્ત્રી, પ્રતિષ્ઠા કોઈ વાત તેને ખેંચી શકતી નથી. એના શૌર્યની પ્રશસ્તિ પણ એને એના પથ પરથી દૂર લઈ જઈ શકે તેમ નથી.\n‘કર્ણ-કૃષ્ણ’માં કૃષ્ણ રાજનીતિજ્ઞ, ચતુર, મુત્સદી, ધર્મજ્ઞ, ધીરવીર, ધીરોદાત્ત અને પાંડવોના હિતેચ્છુ છે.\n1. ‘પ્રાચીના’ – ઉમાશંકર જોશી\n2.‘ઉમાશંકરનો વાગ્વૈભવ’ ખંડ : ૧ – ચંદ્રકાન્ત શેઠ\n3.‘અવલોકન’ – રમણ કોઠારી\n4.‘અન્વય’ – હસિત બૂચ\n5.‘તપાસ અને તારતમ્ય’ – પરમ પાઠક\nપ્રા. બીના ડી. પંડ્યા, એસોસિએટ પ્રોફેસર (ગુજરાતી), ધર્મેન્દ્રસિંહજી આર્ટસ કૉલેજ, ડૉ. યાજ્ઞિક રોડ, રાજકોટ. beenapandyaom@gmail.com


Posted on 11:29 am March 5, 2022 11:05 am April 28, 2022 Author Shah JinaComments Off on સુરેન્દ્રનગરમાં પડોશી યુવકના ભરતને લીધે યુવતીએ જીવન ટૂંકાવ્યું, કારણ જાણીને સ્તબ્ધ થઈ જશો\nઆ શું થઇ રહ્યું છે આપણા ગરવી ગુજરાતમાં? પહેલા ગ્રીષ્મા હવે આ સુરેન્દ્રનગરની યુવતીએ યુવકના ત્રાસને લીધે જીવન ટૂંકાવ્યું- જાણો વિગત\nગુજરાતમાંથી અવાર નવાર યુવક દ્વારા યુવતિને હેરાન કરવાના અનેક કિસ્સા પ્રકાશમાં આવતા હોય છે. આવા ઘણા કિસ્સાઓમાં હત્યા કરી દેવામાં આવતી હોય છે અથવા તો કંટાળીને યુવતિ આપઘાત કરી લેતી હોય છે. ત્યારે આવો જ કિસ્સો સુરેન્દ્રનગરમાંથી સામે આવ્યો છે. સુરેન્દ્રનગરના દૂધરેજ ફાટક બહારના વિસ્તારમાં રહેતી યુવતીએ પડોશી યુવકની હેરાનગતીથી કંટાળી ઝેરી દવા પી આપઘાત કરી લીધો હતો. આ ઉપરાંત યુવકે યુવતી સાથેના ફોટો અને વીડિયો ઇન્સ્ટાગ્રામમાં મુક્યા હતા અને આ બાબતે યુવતીને લાગી આવતા તેણે ઝેરી દવા પી લીધી હતી. (તસવીર સૌજન્ય : ન્યુઝ 18 ગુજરાતી)\nતે બાદ તેને સારવાર હેઠળ હોસ્પિટલ ખસેડવામાં આવી હતી પરંતુ સારવાર દરમિયાન તેનું મોત થયું હતુ. આ મામલે પોલિસ સ્ટેશનમાં ફરિયાદ નોંધાઇ હતી, જે બાદ પોલિસે ગણતરીના કલાકોમાં જ આરોપીની ધરપકડ કરી લીધી હતી. છાયા નામની યુવતીની પાડોશમાં રહેતા ભરત ગોરૈયા સાથે સગાઇની વાત ચાલતી હતી. પરંતુ કોઇ કારણસર યવકના લગ્ન બીજી યુવતી સાથે થઇ ગયાઅને તેણે બે વર્ષમાં છુટાછેડા પણ લઇ લીધા હતા.\nજે બાદ ભરત છાયાને લગ્ન માટે દબાણ કરી રહ્યો હતો અને અવારનવાર છાયા જો કોઇ પણ વસ્તુ લેવા માટે બહાર જાય તો તેનો પીછો પણ કરતો અને તેને પરેશાન કરતો. છેલ્લો તો ભરતે છાયાને છરી બતાવી અને ધમકી આપી હતી કે મારી સાથે લગ્ન નહીં કરે તો જાનથી મારી નાંખીશ આવો આક્ષેપ પણ પરિવારજનો દ્વારા કરવામાં આવ્યો છે.\nયુવતી તાબે ન થતા ભરતે છાયા સાથે અગાઉના ફોટો અને વીડિયો ઇન્સ્ટાગ્રામમાં મુક્યા હતા અને આ વાત યુવતિને લાગી આવી હતી જેના કારણે તેણે ઝેરી દવા ગટગટાવી લીધી હતી. આ અંગે જાણ થતાં જ પરિવારજનો છાયાને તાત્કાલિક હોસ્પિટલ લઇ ગયા હતા પંરતુ સારવાર દરમિયાન તેનુ મોત થયુ હતુ, જે બાદ પોલીસે છાયાના નિવેદનના આધારે મરવા માટે દુષ્પ્રેરણા આપવા અંગેનો ગુનો નોંધી ગણતરીના કલાકોમાં આરોપી ભરતને ઝડપી લીધો હતો.\nઆ મોડલને શેન વોર્ને હોટલમાં મળવા માટે કર્યા હતા ગંદા ગંદા મેસેજ, તેમની ચેટના સ્ક્રીનશોટ પણ થયા વાયરલ, જાણો સમગ્ર મામલો


સ્માર્ટ સિટી વડોદરામાં ડાન્સીંગ લાઈટ તો છે, જો મ્યુઝીકની વ્યવસ્થા થાય તો શહેરવાસીઓ ડિસ્કો થેક નો રોમાંચ માણી શકે (VIDEO) - Watch Gujarat News : LIVE LATEST TODAY Online\nસ્માર્ટ સિટી વડોદરામાં ડાન્સીંગ લાઈટ તો છે, જો મ્યુઝીકની વ્યવસ્થા થાય તો શહેરવાસીઓ ડિસ્કો થેક નો રોમાંચ માણી શકે (VIDEO)\nકહેવા માટે તો શાસકો દ્વારા વડોદરાને સ્માર્ટ સિટી તરીકે ડેવલપ કરવામાં આવી રહી છે\nગત રાત્રીએ સુભાનપુરા વિસ્તારમાં આવેલી સ્ટ્રીટ લાઈટ ઝબકારા મારતી હતી\nછેવાડાના માનવીને પ્રાથમિક સુવિધાઓ માટે જે સમસ્યાઓ પડી રહી છે તે જોતા લાગે છે કે સ્માર્ટ સિટીનું સ્વપ્ન પામવા માટે આપણે હજી જોજનો દૂર છીએ\nWatchgujarat. વડોદરા સાહિત રાજ્યના ચાર શહેરોને સ્માર્ટ સિટી તરીકે વિકસાવવા માટે કેન્દ્ર સરકાર દ્વારા પસંદગી કરવામાં આવી હતી. જો કે, તંત્ર કેટલું ઓવર સ્માર્ટ છે તે વાત સ્થાનિકો સારી રીતે જાણે જ છે. ગઈ કાલે વધુ એક વખત સ્માર્ટ સિટીમાં લાઈટો ઝબકારા મારતા તંત્રની પોળ ખુલ્લી પડી ગઈ હતી. આમ જોતા લાગે છે કે, સ્માર્ટ સિટી વડોદરામાં ડાન્સિંગ લાઈટ તો છે, જો મ્યુઝિક નો વ્યવસ્થા થાય તો ડિસ્કો થેક નો રોમાંચ નાગરિકો માણી શકે.\nકહેવા માટે તો શાસકો દ્વારા વડોદરાને સ્માર્ટ સિટી તરીકે ડેવલપ કરવામાં આવી રહી છે. પરંતુ વહીવટ તંત્રની સુસાશનની પોલ ખુલ્લી પાડે તેવા ઘણા કિસ્સાઓ અવાર નવાર સામે આવતા રહે છે. તેવા સમયે પરમ દિવસે રાત્રે ગોરવા વિસ્તારમાં ઘરેથી નોકરી જઇ રહેલા યુવકનું અકસ્માતે મૃત્યુ થયું હતું. જો કે, કેટલાક સ્થાનિક લોકોના મતે ગટરનું ઢાંકણું ખુલ્લું હોવાથી તેનાથી બચવા જતા અકસ્માત સર્જાયો હતો.\nઘટનાના બીજા દિવસે શહેરના સુભાનપુરા વિસ્તારમાં આવેલા ઝાંસીની રાણી સર્કલથી LIC ઓફિસ તરફ જવાના રસ્તે મુકવામાં આવેલી સ્ટ્રીટ લાઈટ ઝબકારા મારતી હતી. અને જાણે કોઈ ડિસ્કો થેક પર ફરી રહ્યા હોય તેવો અહેસાસ કરાવતી હતી. સ્ટ્રીટ લાઇટો ઝબકારા મારતી હોય તેવા સમયે રસ્તા પર આવતા ખાડા, ટેકરા અથવાતો રખડતા ઢોરનો અંદાજો સમયસર ન લાગે તો અકસ્માત સર્જાઇ શકે છે. પરંતુ રમુજમાં કહીએ તો જો પાલિકા તંત્ર દ્વારા ડાન્સિંગ લાઇટની સાથે મ્યુઝિકની વ્યવસ્થા કરી આપવામાં આવે તો નાગરિકો રસ્તા પર જ ડિસ્કો થેકનો રોમાંચ માણી શકે.\nસ્માર્ટ સિટીમાં પીવાના પાણી, ગટર, રોડ – રસ્તા સહિતની અનેક સમસ્યાઓ છે. ક્યારેક હજારો લીટર પીવાનું પાણી રસ્તા પર વહી જાય છે, તો ક્યારેક પીવાનું પાણી રંગીન આવે છે. વારંવાર રજુઆત છતાં પાલિકા તંત્ર સમસ્યાનો કાયમી ઉકેલ લાવવામાં નિષ્ફળ રહ્યું છે. શહેરના છેવાડાના માનવીને પ્રાથમિક સુવિધાઓ માટે જે સમસ્યાઓ પડી રહી છે તે જોતા લાગે છે કે સ્માર્ટ સિટીનું સ્વપ્ન પામવા માટે આપણે હજી જોજનો દૂર છીએ.


શાણો સમાજ – એરિક ફ્રોમ : આપણે કેટલા શાણા? :: સમાજમાં પ્રસરતી સામુહિક માનસિક અસ્વસ્થતાનાં લક્ષણો – વેબગુર્જરી\nWeb Gurjari October 18, 20212Comments on શાણો સમાજ – એરિક ફ્રોમ : આપણે કેટલા શાણા? :: સમાજમાં પ્રસરતી સામુહિક માનસિક અસ્વસ્થતાનાં લક્ષણો\nકહેવાય છે કે ગાંડાનાં ગામ ના હોય. પરંતુ એરિક ફ્રોમ (ઇ સ ૧૯૦૦થી ૧૯૮૦)નામના ચિંતકે તેમનાં ‘sane society’ નામના એક પુસ્તકમાં નિદાન કર્યું છે કે મોટા પ્રમાણમાં ઉદ્યોગીકરણ થયા બાદ વીસમી સદીમાં યુરોપ અને અમેરિકામાં જે સમાજ બન્યો છે તે મહદ અંશે માનસિક રીતે બીમાર જ છે. ઇ.સ ૧૯૫૫માં તેમણે જે વાત કહી છે તે 21મી સદીમાં ખાસ કરીને આર્થિક ર્ઉદારીકરણ પછી આપણા દેશને પણ લાગુ પડતી દેખાય છે.\nએરિક ફ્રોમમૂળે તો એક માનસશાસ્ત્રી હતા. પરંતુ પછીથી તેઓ તેમના વિચારો અને લખાણોને કારણે એક માનવતાવાદી અને સામાજિક ચિંતક એવા લેખક તરીકે ઊભરી આવ્યા હતા. તેમનાં આ પુસ્તકમાં તેમણે આધાર તો માનસશાસ્ત્રનો લીધો છે પરંતુ જેમ જેમ વાંચતા જઈએ તેમ તેમનામાં માનવતાનો સ્પર્શ પામેલા સમાજશાસ્ત્રીના દર્શન થતા જાય છે. ‘Sane society’ નો કા‌ન્તિભાઈ શાહે ‘શાણો સમાજ’ નામે અનુવાદ કર્યો છે. તેની પ્રસ્તાવના લખતા જાણીતા સર્વોદય નેતા શ્રી જયપ્રકાશ નારાયણ જણાવે છે કે લેખકે સૂચવેલા સમાજની બીમારીના ઇલાજોમાં ગાંધીજીના સર્વોદયવાદની ઝાંખી થાય છે. પ્રસ્તુત પુસ્તકના પરિચય દ્વારા મારો પ્રયાસ તેમાંના વિચારોની રૂપરેખા આપવાનો છે. આશા છે કે આટલો પરિચય પણ વાચકમિત્રોને વિચારતા કરશે તેમજ જિજ્ઞાસુઓને મૂળ પુસ્તક વાંચવા પ્રેરશે. પરંતુ હાલ તો આપણે લેખકે બતાવેલાં બીમારીના લક્ષણો જોઇએ.\nઇતિહાસમાં ક્યારેય પ્રાપ્ત ન કરી હોય એટલી ભૌતિક સંપત્તિ આજનાં જગતે છેલ્લાં સો વર્ષમાં ઉત્પન્ન કરી છે. તેમ છતાં આપણે યુદ્ધની એવી વ્યવસ્થા પણ ઉભી કરી છે જેમાં એક સાથે કરોડો લોકોનો સંહાર કરી શકાય. છેલ્લાં બે મહાયુદ્ધો અને ત્યાર પછીના અનેક નાનામોટાં યુદ્ધોમાં આપણે એવું કરી પણ બતાવ્યું છે. નવાઈની વાત તો એ છે કે આ યુદ્ધોમાં ભાગ લેનાર દરેક વ્યક્તિ એમ માનતો હતો કે પોતે આત્મરક્ષા અને આત્મસન્માન માટે લડી રહ્યો છે તથા સામે પક્ષે લડનાર દુષ્ટ અને ઘાતકી હોવાથી આપણને ઈશ્વરનો ટેકો છે! પરંતુ કત્લેઆમ પુરી થયાના થોડા સમયમાં જ ગઈ કાલના દુશ્મનો આજે મિત્રો બની જાય છે. જો પ્રજામાં સહેજ પણ ડહાપણ હોય તો તેને ધ્યાનમાં આવી જ જાય કે યુદ્ધને જન્મ આપનારા તો જે તે દેશના રાજ્યકર્તાઓ જ છે. શક્ય છે કે આ રાજ્યકર્તાઓનો ઇરાદો ખરાબ ના હોય, તો પણ જેમાં શાણપણનો અંશ માત્ર નથી તેવો તેમનો ગેરવહીવટ તો છે જ.\nકોઇપણ ડાહ્યો સમાજ સામાન્ય લોકો માટે આવશ્યક ચીજવસ્તુનું ખાસ કરીને અનાજનું વિપુલ ઉત્પાદન કરવાનું ઇચ્છે, જેથી બધા જ લોકો સુધી તે પહોંચે. પરંતુ આપણે વ્યવસ્થા તો બજારને અનુકૂળ થવા માટે ઉભી કરી છે. આથી જરૂર પડ્યે બજારને સ્થિર કરવા માટે ઉત્પાદન ઘટાડી નાખીએ છીએ અથવા તો અનાજને પણ દરિયામાં પધરાવી દેતા અચકાતા નથી, ભલે ને બીજી તરફ કરોડો માણસો ભૂખ્યા કે અધભૂખ્યા રહે. નવાઈની વાત એ છે કે હથિયારોનું ઉત્પાદન તો આપણે વધારે જ જઈએ છીએ, અને તે પણ સંરક્ષણના હેતુથી નહિ, પરંતુ અર્થતંત્ર ગતિ કરતું રહે તે માટે!\nજેનું ગૌરવ કરતા આપણે થાકતા નથી એવી આજના જમાનાની વૈજ્ઞાનિક શોધોને કારણે આપણને દરેકને ટેલિવિઝન, સિનેમા અને વર્તમાનપત્રો સુલભ થયા છે. અપેક્ષા તો એ જ હોવી જોઈએ કે આ સાધનોથી આપણને ઉત્તમ સાહિત્ય, સંગીત અને કલાનો લાભ મળે. પરંતુ આ સાધનો વડે તો આપણે હલકા પ્રકારનું સાહિત્ય કે મનોરંજન જ મેળવ્યું. અબાલવૃદ્ધ સૌનાં માનસ પ્રદુષિત થયા. વળી તકેદારી તો આપણે એવી રાખવા લાગ્યા કે રખે ને આપણા મગજમાં પ્રવેશેલું આ પ્રદુષણ સપાટી પર આવી જાય! આ વિરોધાભાસ માનસિક તણાવ ઊભો ના કરે તો બીજું શું કરે?\nલેખકે પુસ્તકમાં જુદા જુદા દેશોના આત્મહત્યાના બનાવોના આંકડા આપીને એવું નિરીક્ષણ કર્યું છે કે જેમ દેશ વધારે વિકસિત તેમ આત્મહત્યાનું પ્રમાણ વધારે. વ્યક્તિગત આત્મહત્યાના કિસ્સા માટે જુદા જુદા કારણો હોઇ શકે. પરંતુ વિકાસની સાથે વધ્યે જતું આત્મહત્યાનું પ્રમાણ એવો નિર્દેશ કરે છે કે સમાજ માનસિક રીતે સ્વસ્થ તો નથી જ. માત્ર આત્મહત્યા જ નહિ, ખૂન અને નશાખોરીનું વધારે પ્રમાણ પણ વિકસિત દેશોમાં બધું ઠીકઠાક નથી એમ બતાવે છે.\nકદાચ આ તારણ ઉપલકિયું અને માત્ર ધારણાને આધારે કરાયેલું લાગે, પરંતુ લેખક આ વાત મનોવિજ્ઞાનની મદદથી સમજાવે છે. શરૂઆત તેઓ માનવ સ્વભાવથી કરે છે.\n‘માનવ સ્વભાવને બાહ્ય પરિબળો દ્વારા જેવો ઘાટ આપવો હોય તેવો આપી શકાય’ તેવી ૧૮મી સદીથી ચાલી આવતી માન્યતાને આંશિક રીતે જ સ્વીકારતા લેખક જણાવે છે કે ખરેખર તો માણસ પોતે જ પોતાની આજુબાજુની પ્રાકૃતિક દુનિયાને બદલતો રહે છે. આ રીતે બદલતી જતી દુનિયાની સાથે માણસ પોતાની જાતને પણ બદલતો રહે છે. પરંતુ આજુબાજુની દુનિયાની બદલાઇ જવાની એક મર્યાદા હોય છે અને માણસની પોતાની પણ પરિવર્તન પામવાની મર્યાદા છે.\nમાનવની સંતોષકારક વ્યાખ્યા જીવશાસ્ત્રની કે માનસશાસ્ત્રની દૃષ્ટિએ આપી શકાય તેટલું જ્ઞાન આપણે મેળવ્યું નથી. છતાં એટલું સમજી શકાય કે માણસની ઓળખ તેની અન્ય પ્રાણીઓથી અલગ એવી નૈસર્ગિક વૃતિઓ અને પ્રેરણાઓથી છે. બીજી રીતે કહીએ તો આ વૃતિઓ અને પ્રેરણાઓની સંપૂર્ણ ખીલવણી એટલે જ સ્વસ્થ માનસ. ખ્યાલ રહે કે કોઈપણ સમાજ માણસની આંતરિક મૂળભૂત વૃતિઓ અને પ્રેરણાનું સર્જન કરતો નથી પરંતુ તેને ખીલવાની તકો આપી શકે છે. આપણે જાણીએ છીએ કે બાળક બધી જ માનવીય સંભાવનાઓ સાથે જન્મે છે, પરંતુ તેનો વિકાસ તેની આસપાસની સામાજિક અને સાંસ્કૃતિક પરિસ્થિતિ પ્રમાણે થાય છે. બિલકુલ આ જ રીતે ઇતિહાસની પ્રક્રિયામાં સમગ્ર માનવજાત પણ તેની સંભવિતતા મુજબ વિકસે છે. જો આ વિકાસ માનવ સ્વભાવના ગુણધર્મો અને સિદ્ધાંત મુજબ સિદ્ધ થાય તો જ સમાજ સ્વસ્થ બને. અન્યથા આજે છે તેવો જ સમાજ બને.\nતો પછી સમાજ આટલો બધો માનસિક રીતે અસ્વસ્થ હોવા છતાં આપણને તેની બીમારી દેખાતી કેમ નથી? આ વાત સમજવા એક ઉદાહરણ લઈએ. માણસની નૈસર્ગિક વૃતિ સ્વતંત્રતા મેળવવાની અને સહજ રીતે(કૃત્રિમ નહિ) વર્તવાની છે. ધારી લઈએ કે સમાજની દરેક વ્યક્તિએ સ્વાતંત્ર્ય અને સહજ વર્તન પ્રાપ્ત કરી લીધું છે, પરંતુ માત્ર એક જ વ્યક્તિ એવી છે કે જે સ્વતંત્રતાનું ધ્યેય સાધી ન શકી અને તેનું વર્તન સહજ નથી. સમાજને આ વ્યક્તિમાં જેમ આપણે વિકલાંગોમાં જોઈએ છીએ તેવી મોટી ખામી દેખાશે. પરંતુ આ ખામી સમાજના મોટાભાગના લોકોમાં હશે તો ‘આવો ભાઈ હરખા આપણે બધા સરખા’ ની જેમ કોઇને પોતાનામાં કે અન્યમાં ખામી દેખાશે નહિ, ભલે ને પછી આખો સમાજ સ્વતંત્રતાનાં સાચા સુખથી વંચિત રહી જાય. વળી બનશે એવું કે આ ખામીથી દરેકને સમાજમાં પોતાના જેવા જ અન્ય લોકો સાથે ભળવાનું સરળ બનશે, પરિણામે તે સમૂહમાં રહેવાથી પ્રાપ્ત થતી સલામતી અનુભવશે. આમ ખરેખર જે ખામી છે તેને સદગુણ માનશે. આપણા ભારતીય સમાજના કુરિવાજો તેનું ઉત્તમ ઉદાહરણ ગણી શકાય.\nડચ ફિલોસોફર સ્પિનોઝા(૧૬૩૨થી ૧૬૭૭) આ બાબતે એક મહત્વનું નિરીક્ષણ કરીને જણાવે છે કે ઘણા માણસો એક સાથે કોઈએક જ વસ્તુના પ્રભાવ હેઠળ આવે છે ત્યારે તેમના જ્ઞાનતંતુઓ પર એવી અસર થાય છે કે જેનું અસ્તિત્વ જ ન હોય તેની અનુભૂતિ કરશે. પરંતુ જો કોઇ જાગૃત માણસ આવા પ્રભાવમાં નહિ આવે તો તે ગાંડો જ ગણાશે(યાદ કરીએ ગણપતિએ દૂધ પીધાનો બનાવ. એ વખતે આવું ના બની શકે એમ કહેનારને માર પડ્યાના બનાવો પણ બનેલા.) સ્પિનોઝાના મત મુજબ તો લોભવૃતિ અને મહત્વાકાંક્ષાં એ ગાંડપણના જ લક્ષણો છે. તો પણ સતત પૈસા, મિલ્કત અને કીર્તિનો જ વિચાર કરનારની બહુ બહુ તો આપણે ટીકા કરીએ, ( આ તો ચાર સૈકા પહેલાની વાત છે. આજે તો નીંદનીય પણ નથી લાગતા!) પણ તેમને માનસિક બીમાર તો નહિ જ ગણીએ.\nસ્વસ્થ માણસ તો તેને જ કહી શકાય કે જેની લાગણીઓની અભિવ્યક્તિ સહજ હોય. પરંતુ આજે તો આ અભિવ્યક્તિઓમાં નરી કૃત્રિમતા જ દેખાય છે. આપણે મોટેભાગે મોં પર કૃત્રિમ હાસ્ય લઈને ફરીએ છીએ. આપણી ચર્ચાઓમાં નિખાલસતાને બદલે વિતંડાવાદ જ દેખા દે છે. આ બધી ખામીઓ ખૂબ વ્યાપી ગઈ હોવા છતાં તે કરોડો માણસોમાં હોવાથી ખામી તરીકે લેખાતી નથી. પણ પાઘડીનો વળ છેડે આવ્યા વિના રહે? આ ખામીઓ હતાશાના સ્વરૂપમાં દેખા દઈ દેતી હોય છે. પણ કમાલની વાત છે કે આ હતાશાનાં લક્ષણો પણ દેખા ના દે તે માટે આપણે મનોરંજનનાં સાધનો જેવા કે ચલચિત્રો, રેડિયો ટિવિ અને અખબારોનો ઓસડ તરીકે ઉપયોગ કર્યો! આજનું સોશિયલ મિડિયા તો આપણી હતાશા સંતાડવા માટેનો રામબાણ ઇલાજ બની ગયું છે. *જો થોડા દિવસો સુધી આ પ્રકારના સાધનોથી બિલકુલ દૂર થઈ જઈએ તો તીવ્ર માનસિક તાણ અનુભવાશે, બિલકુલ અફીણનો બંધાણી અફીણ વિના અનુભવે છે તેવી જ.\nઆમ છતાં સમાજમાં કેટલાક માણસોમાં ઉપર વર્ણવેલી ખામી એટલા મોટા પ્રમાણમાં હોય છે કે તેમને આ કહેવાતા મનોરંજન વગેરેનું ઓસડ કારગત નિવડી શકે નહિ. આથી આવા લોકોની એ ખામી સપાટી પર દેખાઈ જાય છે અને તેમને પાગલ ગણી લેવાય છે. આ ઉપરાંત કેટલાક લોકો ખૂબ સંવેદનશીલ અને એટલા જાગૃત હોય છે કે તેઓ આ ઓસડને અફીણ તરીકે ઓળખી જાય છે. હવે આ પ્રકારના લોકો જો પ્રવાહની સામે દૃઢતાથી ટકી રહેવાની અને સંઘર્ષ કરવાની ક્ષમતા ધરાવતા હોય તો વિશિષ્ટ વ્યક્તિ કે મૂઠી ઉંચેરા માનવીનું સ્થાન પામે છે અને જો એવું સામર્થ્ય તેમનામાં ના હોય તો સમાજથી અલગ પડી જાય છે. સમાજથી અલગ પડેલાને તો હંમેશા પાગલ જ માનીએ છીએ ને!\nએક વાત આપણને વારેવારે કહેવામાં આવે છે કે મનુષ્ય બધા પ્રાણીઓથી ભિન્ન છે અને કોઇપણ પરિસ્થિતિને અનુકૂળ થઈને રહી શકે છે, એ પરિસ્થિતિ ધ્રુવ પ્રદેશની ઠંડી કે વિષુવવૃતની ગરમ કે કોઇ પણ પ્રકારની વિષમ આબોહવા હોય, સુખસગવડ ભર્યુ જીવન હોય કે તમામ ભૌતિક અભાવો વચ્ચે રહેવાનું હોય, રાજકીય કે આર્થિક સ્વાતંત્ર્ય હોય કે સરમુખત્યારની એડી નીચે કચડાવાનું હોય. પરંતુ લેખકના કહેવા મુજબ આ બાબતે પણ માનવીની મર્યાદા તો હોય જ છે. ભલે ઇતિહાસકાળમાં સરમુખત્યારો આખા ને આખાં રાષ્ટ્રો પર સત્તા ચલાવીને પ્રજાજનોને ગુલામ રાખીને લાંબા સમય સુધી તેમનું શોષણ કરવામાં સફળ થયા હોય, પરંતુ સમાજમાં તેના પ્રત્યાઘાતો પડ્યા વિના રહેતા નથી.\nતો કેવા હોય છે આ પ્રત્યાઘાતો? સરમુખત્યારના જુલમને લીધે લોકો ભયભીત, શંકાશીલ અને એકલવાયા બની જાય છે. તેઓ એટલા સત્વહીન થઈ જાય છે કે પોતાનું કાર્ય બુદ્ધિપૂર્વક કે કુશળતાથી કરી શકતા નથી. સ્વાભાવિક છે કે રાજયનાં કામો પણ કરી શકે નહિ. છેવટે પરિણામ એ આવે છે કે રાજ્યકર્તા સહિત સમગ્ર સમાજનો વિનાશ નોતરે છે.\nઅથવા તો બીજો પ્રત્યાઘાત એવો સંભવે છે કે તેમનામાં સ્વતંત્રતાની ભૂખ જાગે અને મૂળભૂત સર્જનશક્તિ માથું ઉચકે. આ બેમાંથી કયો પ્રત્યાઘાત પડશે તે આજુબાજુની આર્થિક, રાજકીય તેમજ નૈતિક પરિસ્થિતિ ઉપર આધાર રાખે છે. પણ એક વાત ચોક્કસ છે કે માનવ સ્વભાવ અને માનવ સમાજ વચ્ચે સંઘર્ષ સંભવી શકે છે. આ સંઘર્ષો કેવી રીતે ઊભા થાય છે અને તેના શા પરિણામો આવે છે તે વિષે આગળનાં પ્રકરણોમાં જોઈશું.\n (* પ્રયોગ ખાતર એરિક ફ્રોમે કોલેજના કેટલાક વિદ્યાર્થીઓને પૂછેલું કે ધારો કે તમને રેડિયો ટીવી છાપા કે એવા સાધનો વિના પણ સામાન્ય સુખસગવડો અને ખોરાક સાથે ત્રણ દિવસ કોઇ ઓરડામાં એકલા રહેવાનું કહેવામાં આવે તો તમારો શો પ્રત્યાઘાત હશે? ૯૦ ટકા વિદ્યાર્થીઓનો જવાબ આ હતો “અમે તીવ્ર ગભરાટ અનુભવીશું અને આકરી કસોટીમાં મૂકાશું, જેમાંથી છૂટવા અમે ઉંઘી રહેવાનું પસંદ કરીશું”)\nTagged Eric From, KIshorchandra Thakar, The Sane Society, સમાજ દર્શનનો વિવેક\nનલિન શાહની નવલકથા : પ્રથમ પગલું – ૩૮ →\n← સાહિત્યકાર સ્વ.ચુનીલાલ મડિયાના આ જન્મશતાબ્દિ વર્ષ નિમિત્તે સ્મૃતિલેખ\n2 thoughts on “શાણો સમાજ – એરિક ફ્રોમ : આપણે કેટલા શાણા? :: સમાજમાં પ્રસરતી સામુહિક માનસિક અસ્વસ્થતાનાં લક્ષણો”\nઆ લેખની હજુ તો શરૂઆત કરી છે.તેટલા સુધીમાં મને એવી છાપ બંધાઈ ગઈ છે કે હવે મારે આ લેખ અને મૂળ પુસ્તક સાથે રાખીને વાંચવુ જોઈએ. સાથે સાથે હું એવી વિનંતી કરીશ કે બધા લેખો પૂર્ણ થાય પછી આ સંકલનનું મારે spiral કરાવી વીસેક નકલો રસ ધરાવનારને વહેંચવી છે. આ એક પુણ્ય નુ કામ થઈ શકે.એરીક ફ્રોમ લોકોને સમજાય તેવી ભાષામાં કિશોરભાઈ જ લખી શકે.આ અગાઉ ટોલ્સટોયને પણ તેમણે સરસ ભાષામાં સમજાવ્યા છે.\nPingback: શાણો સમાજ – એરિક ફ્રોમ : આપણે કેટલા શાણા? :: સ્વસ્થ સમાજ માટે માનવની મૂળભૂત જરૂરિયાતો – વેબગુર્જર\nLeaveaReply to Karode Santosh Cancel reply


ચિરંજીવીના ભાણીયાનો રોડ અકસ્માત:સાઈ ધરમ બાઇક અકસ્માતમાં ગંભીર રીતે ઘાયલ, હોસ્પિટલમાં એડમિટ, હાંસડીમાં ફ્રેક્ચર થયું\nશુક્રવાર, 10 સપ્ટેમ્બરની રાત્રે અકસ્માત સર્જાયો હતો.\nસાઉથના સુપરસ્ટાર ચિરંજીવીના ભાણીયા તથા એક્ટર સાઈ ધરમ તેજનો શુક્રવાર, 10 સપ્ટેમ્બરના રોજ બાઇક અકસ્માત થયો હતો. રિપોર્ટ પ્રમાણે, સાઈનો અકસ્માત હૈદરાબાદથી માધાપુરમાં દુર્ગમચેરુવ કેબલ બ્રિજ પાસે થયો હતો. કહેવાય છે કે સાઈ ધરમ સ્પીડમાં સ્પોર્ટ્સ બાઇક ચલાવતો હતો. રસ્તા પર કીચડ હોવાને કારણે તેણે કંટ્રોલ ગુમાવી દીધો હતો અને તેનો અકસ્માત થયો હતો. આ દરમિયાન તેણે હેલમેટ પહેરી હતી અને તેથી જ માથામાં વાગ્યું નહોતું. જોકે, શરીરના અન્ય હિસ્સામાં ગંભીર ઈજા થઈ છે.\nસાઈ ઠીક છે, રિકવર થઈ રહ્યો છે\nરિપોર્ટ પ્રમાણે, અકસ્માત બાદ સાઈ ધરમ તેજને તરત જ હોસ્પિટલ લઈ જવામાં આવ્યો હતો. પછી તેને અપોલો હોસ્પિટલમાં શિફ્ટ કરી દેવામાં આવ્યો હતો. સાઈના કૉલર-બોન (હાંસડી)માં અકસ્માત થયો છે અને શરીર પર ઈજા થઈ છે. અકસ્માત બાદ એક્ટરની ટીમે કહ્યું હતું, ‘સાઈ એકદમ ઠીક છે અને રિકવર થઈ રહ્યો છે. ચિંતા કરવા જેવું નથી. હોસ્પિટલમાં તેની સારવાર થઈ રહી છે.’\nહોસ્પિટલે હેલ્થ અપડેટ બહાર પાડી\nઅપોલો હોસ્પિટલના ડૉક્ટર્સે સાઈ ધરમ તેજની સ્થિતિ અંગે નિવેદન આપ્યું હતું. તેમણે કહ્યું હતું, ‘સાઈ તેજનો અકસ્માત થયા બાદ તેને અપોલો હોસ્પિટલ લાવવામાં આવ્યો હતો. આ પહેલાં તેને નજીકની હોસ્પિટલમાં લઈ જવામાં આવ્યો હતો અને પછી શિફ્ટ કરવામાં આવ્યો હતો. હાલમાં તેની તબિયત સારી છે. શરૂઆતની તપાસમાં બ્રેન, સ્પાઇન તથા મેજર બૉડી પાર્ટ્સમાં કોઈ ગંભીર ઈજા થઈ નથી. જોકે, શરીર પર થોડી ઈજા થઈ છે અને કૉલર-બોનમાં ફ્રેક્ચર થયું છે. 24 કલાક તે ઓબ્ઝર્વેશનમાં રહેશે.’\nરોડ પર કીચડ હોવાને કારણે અકસ્માત થયો\nઅકસ્માત અંગે માધાપુર પોલીસે કહ્યું હતું, ‘સાઈ તેજ કેબલ બ્રિજ પર જતો હતો અને તેની બાઇક સ્લિપ થઈ ગઈ હતી. CCTV ફુટેજમાં આ વાત સામે આવી છે. દુર્ઘટનાનો કેસ કરવામાં આવ્યો છે. આ અકસ્માતમાં અન્ય કોઈને ઈજા થઈ નથી. સાઈ તેજે હેલમેટ પહેરી હતી અને દારૂ પીધો નહોતો. રસ્તા પર કીચડ હોવાથી બાઇક સ્લિપ થઈ હતી.’\nસો.મીડિયામાં અકસ્માતનો વીડિયો વાઇરલ\nસાઈ ધરમનો બાઇક અકસ્માતનો વીડિયો તથા તસવીરો સો.મીડિયામાં વાઇરલ થઈ છે. તસવીરો તથા વીડિયોમાં જોઈ શકાય છે કે સાઈને આંખ, છાતી, કમર તથા શરીરના અન્ય ભાગમાં ઈજા થાય છે. અકસ્માતના સમાચાર સામે આવતા સાઈના ભાઈ વૈષ્ણવ તેજ, મામા પવન કલ્યાણ, કઝિન વરુણ તેજ, નિહારિકા તથા સંદિપ કિશન હોસ્પિટલ આવ્યા હતા. અલ્લુ અરવિંદ તથા ચિરંજીવીની પત્ની સુરેખા પણ ત્યાં હાજર હતાં.\nPrevious પોર્નોગ્રાફી કેસ:ગેહના વશિષ્ઠે ન્યૂડ ફોટોશૂટ કરાવીને કહ્યું, ના હું નશામાં છું અને ના મારું શોષણ થયું છે\nNext મામા-ભાણિયાનો વિવાદ:ગોવિંદાની પત્નીની વાતથી ગુસ્સે થયેલી કૃષ્ણા અભિષેકની પત્ની કાશ્મીરા બોલી- આખરે આ સુનીતા છે કોણ?\nસો.મીડિયા વાઇરલ:’બિગ બોસ OTT’ની વિનર દિવ્યા અગ્રવાલને આ તસવીરમાં ઓળખવી બની મુશ્કેલ\nસેલિબ્રેશન:બર્થ ડેના7દિવસ બાદ કરીના કપૂરે પાર્ટી આપી, ડિનરમાં હતું દાલ ગોશ્ત ને કડક પાઉં